

**Mostar, 28.3.2022.**

**JAVNI POZIV**

**za** **nominiranje žena iz BiH koje su uspješne u poslovanju i privredi, društvenim i pravnim poslovima, politici i upravi, nauci i zdravstvu, te društvenom aktivizmu**

**Udruženje „Novi put“[[1]](#footnote-1)** objavljuje Javni poziv za podnošenje nominacija s ciljem promoviranja žena iz BiH koje su uspješne u poslovanju i privredi, društvenim i pravnim poslovima, politici i upravi, nauci i zdravstvu, te društvenom aktivizmu. Kandidatkinje se mogu same prijaviti, a mogu ih nominirati i drugi pojedinci.

Javni poziv se objavljuje u okviru projekta „Promoviranje uspješnih žena u BiH“ kojeg podržava **Agencija Brot füe die Welt[[2]](#footnote-2)** putem nevladine organizacije **WACC[[3]](#footnote-3)** Kanada.

Žene u Bosni i Hercegovini su nedovoljno zastupljene u medijima u odnosu na muškarce kao glavna tema u vijestima. Rezultati Svjetskog projekta monitoringa medija **GMMP 2020**[[4]](#footnote-4)., kojeg je u BiH implementiralo udruženje „Novi put“, pokazali su da se muškarci u medijima i dalje prikazuju kao ključni akteri u svim važnim područjima, poput politike, vlasti, privrede, a žene su teme u tek 11% svih vijesti. Vijesti u tradicionalnim medijima, u kojima su žene bile glavna vijest, odnosile su se na teme o poznatim osobama, ljepoti, kozmetici itd. Također, niti jedna od analiziranih priča nije se osvrnula na pitanja ravnopravnosti/jednakosti spolova.

**Na temelju prikupljenih nominacija “Novi put” će odabrati 5 (pet) žena koje će biti promovisane tokom medijske kampanje,** **s ciljem povećanja vidljivosti njihovog rada u široj javnosti.**

Osoba koja nominira sebe ili neku drugu ženu, treba da dostavi slijedeće:

* Biografiju svoju/nominirane kandidatkinje i kontakt podatke (e-mail ili telefon);
* Obrazloženje nominacije (doprinos, zasluge, rezultati na kojima se temelji nominacija).

Prijave se dostavljaju e-mailom na [info@newroadbih.org](mailto:info@newroadbih.org) ili poštom na adresu:

**Udruženje „Novi put“**

**Adema Buća 10**

**88000 Mostar**

Rok za podnošenje prijava: četvrtak, **07.04.2022.**

Sve dodatne informacije se mogu dobiti putem:

e-maila [info@newroadbih.org](mailto:info@newroadbih.org) ili na telefon broj **036 988 022.**

**Napomena: Ovaj javni poziv je otvoren samo za državljanke Bosne i Herecegovine.**

1. <http://newroadbih.org/> [↑](#footnote-ref-1)
2. <https://www.brot-fuer-die-welt.de/> [↑](#footnote-ref-2)
3. <https://waccglobal.org/> [↑](#footnote-ref-3)
4. <http://newroadbih.org/index.php/en/gender-media-en/gmmp/item/612-gmmp-2020-national-report-for-bosnia-and-herzegovina.htm> [↑](#footnote-ref-4)